Апроч ужо згаданых маргінальных рухаў, альтэрнатыўнае беларускае праваслаўе ў 2008 г. набыло новы імпульс. Перш за ўсё, гэта звязана з абраннем у траўні новага епіскапа Наваградскага і ПаўночнаАмерыканскага Беларускай Аўтакефальнай Праваслаўнай Царквы (у Пн. Амерыцы) Святаслава Лонгіна. Па-другое, гэта дзейнасць Т.зв. Грэка-праваслаўнага руху, які ўзначальвае епіскап Баранавіцкі і Бруклінскі Васіль Касцюк, і да якога далучаецца былы епіскап БАПЦ сербскі епіскап Ёван. Па-трэцяе, гэта дзейнасць у Беларусі Беларускай Народнай Аўтакефальнай Праваслаўнай Царквы і святара Леаніда Акаловіча, а адміністратыўная справа супраць яго ў сувязі з усталяваннем і асвячэннем крыжа ў вёсцы Дражна. Працягваецца таксама дзейнасць і пераслед рэлігійных арганізацый, што знаходзяцца ў юрысдыкцыі Крымскай епархіі РПЦЗ Агафангела Пашкоўскага.